**RAPOSKA KÖZSÉG POLGÁRMESTERÉTŐL**

8300 Raposka, Fő utca 51. Telefon: +36-87-511150; E-mail: gyarmati.tamas@tapolca.hu

|  |  |  |  |
| --- | --- | --- | --- |
| **Ikt. sz.:** |  | **Tárgy:** | Raposka község településrendezési |
| **Ü.i.:** |  |  | eszközeinek módosítása |
|  |  |  | tárgyalásos eljárás |
|  |  |  | partnerségi egyeztetés |
|  |  |  |  |

**HIRDETMÉNY**

**Tisztelt Lakosság!**

**Tisztelt Érdekeltek!**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint az egyes településrendezési sajátos jogintézményekről szóló 314/2012. (XI.8.) Kormányrendelet (Kr.) 29/A.§ (2) bekezdésében foglaltaknak megfelelően, a településfejlesztési, a településrendezési és a településképi partnerségi egyeztetés szabályairól szóló 8/2017. (VIII.14.) önkormányzati rendelete (Kt.) alapján kérem Raposka község településrendezési eszközei módosításának véleményezését. A véleményezési szakaszra összeállított dokumentáció a www.raposka.hu címen érhető el, és tölthető le, illetve megtekinthető a Tapolcai Közös Önkormányzati Hivatal hivatali helyiségében (8300 Tapolca, Hősök tere 15.) munkaidőben.

Ezúton kérem, a Tapolcai Közös Önkormányzati Hivatal hivatali helyiségében átvehető partneri adatlap felhasználásával a közzétételtől számított 10 napon belül tegyenek észrevételt, javaslatot, nyilvánítsanak véleményt a településrendezési dokumentumok tekintetében.

Kérdés, illetve észrevétel esetén állunk rendelkezésükre. Kérjük hívja hivatalunkat a 06 87-511150-es telefonszámon. Észrevételeit, segítőkészségét, a megfelelő színvonalú rendezési terv kidolgozásához adott támogatását előre is köszönjük.

Raposka, 2020. február 28.

Tisztelettel:

 **Bolla Albert**

polgármester

**Felhívás partnerségi egyeztetésre:**

Raposka Község Önkormányzata módosítani kívánja hatályos településrendezési eszközeit, a Raposka közigazgatási területén áthaladó tervezett Balaton-Rába Országos kerékpárút-törzshálózat nyomvonalának beépítése érdekében.

Tapolca, Raposka, Hegymagas, és Szigliget önkormányzatok közös összefogással megpályázták a Tapolcai Integrált Településfejlesztési Stratégiában szereplő, 2014-2020-as tervezési időszakban előirányzott Tapolca-Raposka-Hegymagas-Szigliget térségi jelentőségű kerékpárútra a TOP forrást, melyet megnyertek.

Az önkormányzatok megbízták a GRAFOTO 3D Szolgáltató és Kereskedelmi Bt-t, hogy készítse el a kerékpárforgalmi nyomvonal kerékpárhálózati tanulmánytervét, majd a kiválasztott nyomvonal engedélyezési és kiviteli tervét. A GRAFOTO 3D Bt. a TANDEM Mérnökirodát bízta meg a tanulmány, és a további tervek elkészítésével. Elkészült a Tapolca – Szigliget közötti kerékpárforgalmi nyomvonal kerékpárforgalmi hálózati terve.

A kerékpárút engedélyeztetése, illetve megvalósítása érdekében szükséges Raposka község hatályos településrendezési eszközeinek kismértékű módosítása, amely **a kerékpárút nyomvonalának feltüntetést eredményezi**.

Raposka Község hatályos településrendezési eszközei:

* településszerkezeti terv: 165/2005. (XII. 15.) sz. határozat
* helyi építési szabályzat: 12/2005. (XII. 29.) Önk. rendelet

A Képviselőtestület ××/2020. (II.27.) sz. határozatában rögzítette Településrendezési terv módosítási igényét a területre vonatkozóan, és **kiemelt fejlesztési területté nyilvánította** a kerékpárút nyomvonalával érintett területeket:

**A településszerkezeti tervlap tervezett módosítása, lila pontvonallal ábrázolva a tervezett kerékpárút nyomvonala:**

